Հյուրընկալ Վիրահայոց թեմի և Վրաստանի էկումենիկ կրոնական խորհրդի անունից ջերմորեն ողջունում ենք բոլորիդ և հայտնում մեր ուրախությունն ու շնորհակալությունը այսօրվա երեկոյին մասնակցելու համար: Հոգևոր երաժշտության այսօրվա երեկոյի խորագիրն է «Սիրեցեք միմյանց» (Հովհ. 13:34, 15:17): Այն կոչ է ընդդեմ բռնության և ատելության: Անհանդուրժողականությունը, ատելությունը, սիրո բացակայությունն էր պատճառը, որ 103 տարի առաջ իր բնօրրանում ապրող հայ ժողովուրդը ցեղասպանության ենթարկվեց Օսմանյան Թուրքիայի կողմից՝ դառնալով մարդատյացության զոհ: Ցեղասպանության ենթարկվեց նաև եզդի ժողովուրդը, այդպիսին էր երկրորդ աշխարհամարտի ժամանակ հրեա ժողովրդի նկատմամբ իրականացված ցեղասպանությունը, որը հետո հասավ մեր օրերը՝ Ռուանդա և այլ վայրեր:Հայ ժողովրդի և քրիստոնյա մեր հանրության բողոքը ընդդեմ ցեղասպանության և ցեղասպանությունը ճանաչելու և դատապարտելու կոչը մեկ նպատակ ունի. կանխել նման ոճրագործությունները աշխարհի որ անկյունում էլ լինի: Որպեսզի կանայք ու երեխաներ չսպանվեն, որպեսզի մեր երկիրը դառնա ավելի գեղեցիկ...